Euroopa Liidu Teataja L 333 , 20/12/2003 Lk 0034 - 0036



Komisjoni määrus (EÜ) nr 2246/2003, 19. detsember 2003, sealiha eraladustusabi andmise eritingimuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] eriti selle artikli 4 lõiget 6 ja artikli 5 lõiget 4, ning arvestades järgmist: (1) Sealiha puhul võib võtta sekkumismeetmeid juhul, kui ühenduse tüüpilistel turgudel on searümpade keskmine hind madalam kui 103 % baashinnast ning tõenäoliselt jääb sellest madalamaks. (2) Turuhinnad on langenud sellest tasemest allapoole ning hooajalisi ja tsüklilisi suundumusi arvestades võib see olukord jätkuda. (3) Tuleb rakendada sekkumismeetmeid. Kõnealused meetmed võivad piirduda eraladustusabi andmisega vastavalt 27. novembri 1990. aasta määrusele (EMÜ) nr 3444/90, milles sätestatakse sealiha eraladustusabi andmise üksikasjalikud eeskirjad. [2] (4) Vastavalt nõukogu 29. oktoobri 1975. aasta määruse (EMÜ) nr 2763/75, millega sätestatakse sealiha eraladustusabi andmise üldeeskirjad, [3] artiklile 3 võib komisjon otsustada ladustusaega lühendada või pikendada. Tuleks määrata kindlaks abisummad konkreetsete ladustusaegade puhul ning lisatavad või mahaarvatavad summad juhuks, kui komisjon võtab vastu sellise otsuse. (5) Lepingute sõlmimisega seotud haldus- ja kontrollitegevuse hõlbustamiseks tuleks kindlaks määrata miinimumkogused. (6) Tagatis tuleks kindlaks määrata nii, et see kindlustaks, et ladustajad täidavad oma lepingulisi kohustusi. (7) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Alates 22. detsembrist 2003 võib esitada taotlusi eraladustusabi saamiseks vastavalt määrusele (EMÜ) nr 3444/90. Abi saamise tingimustele vastavate toodete loetelu ja asjakohased summad esitatakse käesoleva määruse lisas. 2. Kui komisjon pikendab või lühendab ladustusaega, tuleb abisummat vastavalt kohandada. Liidetavad ja mahaarvatavad summad kuu ja päeva kohta on sätestatud lisa veergudes 6 ja 7. Artikkel 2 Ühe lepingu ja ühe toote kohta on miinimumkogused järgmised: a) 10 tonni konditustatud toodete puhul; b) 15 tonni muude toodete puhul. Artikkel 3 Tagatis on 20 % lisas sätestatud abisummadest. Artikkel 4 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2003 Komisjoni nimel komisjoni liige Franz Fischler [1] EÜT L 282, 1.11.1975, lk 1. Määrust on viimati muudetud määrusega (EÜ) nr 1365/2000 (EÜT L 156, 29.6.2000, lk 5). [2] EÜT L 333, 30.11.1990, lk 22. Määrust on viimati muudetud määrusega (EÜ) nr 851/2003 (ELT L 123, 17.5.2003, lk 7). [3] EÜT L 282, 1.11.1975, lk 19. -------------------------------------------------- LISA (eurot tonni kohta) | CN-kood | Tooted, mille eest antakse abi | Abi summa ladustusperioodiks | Liidetav või mahaarvatav summa | 3 kuud | 4 kuud | 5 kuud | Kuu kohta | Päeva kohta | 1 | 2 | 3 | 4 | 5 | 6 | 7 | ex 0203 | Värske või jahutatud kodusealiha: | | | | | | ex 0203 11 10 | Poolrümbad ilma esijalgade, saba, neerude, vahelihase kõõluselise osa ja seljaajuta | 278 | 315 | 352 | 37 | 1,24 | ex02031211 | Tagaosad | 337 | 379 | 421 | 42 | 1,41 | ex02031219 | Abaosad | 337 | 379 | 421 | 42 | 1,41 | ex02031911 | Esiosad | 337 | 379 | 421 | 42 | 1,41 | ex02031913 | Seljatükid koos kaelatükiga või ilma, või kaelatükid eraldi, seljatükid tagaosaga või ilma | 337 | 379 | 421 | 42 | 1,41 | ex02031915 | Terved või nelinurkseks lõigatud küljetükid | 164 | 197 | 230 | 33 | 1,09 | ex02031955 | Kamarata ja ribideta terved või nelinurkseks lõigatud küljetükid | 164 | 197 | 230 | 33 | 1,09 | ex02031955 | Tagaosad, abaosad, esiosad, seljatükid koos kaelatükiga või ilma, või kaelatükid eraldi, seljatükid tagaosaga või ilma, konditustatud | 337 | 379 | 421 | 42 | 1,41 | ex02031955 | "Keskosale" vastavad konditustatud jaotustükid, kamara ja rasvaga või ilma | 255 | 290 | 325 | 35 | 1,17 | --------------------------------------------------